Рашәарамза 27 рзы ААУ адкыларатә комиссиа арзаҳалқәа рыдыркыло иалагеит. Мчыбжьык иалагӡаны асааҭ 10 инаркны 15:30 рҟынӡа есыҽны ААУ ахыԥхьӡаларазы ашәҟәқәа алоуҵар ҟалоит.
"Адокументқәа рахь акомиссиа иадгалатәуп: ашкол ишалгаз зырҵабыргуа аттестат, атәылауаҩшәҟәы ахкьыԥхьаа, амедицинатә еилыркаага, апотретқәа ф-цырак, альготақәа змоу уи зыршаҳаҭуа адыргалоит. Аҷкәынцәа рзы еиҭа иаҭаххоит авоенкомат аҟынтә ашәҟәи, анаркодиспансер аҟынтә убасгьы", - иҳәеит Аҩӡба.
Адкыларатә комиссиа алахәыла иажәақәа рыла, есышықәса еиԥш сынтәагьы аҳәынҭқарра аҟынтә ААУ аҿы хәада-ԥсада аҵараҵаразы аҭыԥқәа азоужьуп.
"Аҳәынҭқарра ахарџь ала 312 ҭыԥ азгәаҭоуп. Сынтәа ауниверситет аҿы ааԥын имҩаԥган аолимпиада абарҭ афакультетқәа зегьы рҿы, уи иабзоураны 69 ҭыԥ аанкылоуп ҳәыда-ԥсада аҵараҵаразы", – ҳәа азгәеиҭеит Аҩӡба.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.